উত্তৰ-পূবৰ ৰাজ্যসমূহৰ ছাত্ৰ সংগঠনসমূহৰ সন্মিলিত ছাত্ৰ সংগঠন উত্তৰ-পূব ছাত্ৰ সংগঠন (নেছ)এ মঙলবাৰে গুৱাহাটীত কেন্দ্ৰই গৃহীত কৰিবলৈ বিচৰা নাগৰিকত্ব সংশোধনী বিধেয়ক ২০১৬'ৰ বিৰুদ্ধে প্ৰতিবাদ সাৱ্যস্ত কৰে।
সংগঠনটোৰ নেতাসকলে লগতে বিধেয়কখন বাতিল নকৰালৈকে প্ৰতিবাদ অব্যাহত থাকিব বুলি কয়।
" আমি কেন্দ্ৰৰ লগতে অসম চৰকাৰকো বিধেয়কখন সন্দৰ্ভত আকৌ এবাৰ সকীয়াই দিব বিচাৰিছো। অসমৰ মুখ্য মন্ত্ৰী সৰ্বানন্দ সোণৱালৰ নীৰৱতাই কাম নিদিয়ে। তেওঁ তেওঁৰ নীৰৱতা ভংগ কৰিব লাগে,"-ভট্টাচাৰ্যই কয়।
ভট্টাচাৰ্যই লগতে কয় যে ছাত্ৰ সংগঠনটোৱে বিধেয়কখনৰ উপৰি পাৰ্ছপ'ৰ্ট এন্ট্ৰি ইন টু ইণ্ডিয়া ২০১৫', ফৰেইনাৰছ এমেণ্ডমেন্ট বিল আৰু দীৰ্গকালী ভিছাৰো বিৰোধিতা কৰে।
উপদেষ্টা ভট্টাচাৰ্যই লগতে জানিবলৈ দিয়ে যে উত্তৰ পূৰ্বাঞ্চলৰ ছাত্ৰ সংগঠনটোৱে বিধেয়কখন বাতিলৰ দাবীত উত্তৰ-পূৰ্বাঞ্চলৰ ৰাজধানী চহৰসমূহত প্ৰতিবাদ সাৱ্যস্ত কৰিব।
আজি গুৱাহাটী ক্লাৱত অনুষ্ঠিত প্ৰতিবাদী কাৰ্যসূচীত উত্তৰ পূৰ্বাঞ্চলৰ ছাত্ৰসকলে সমবেত হৈ বিধেয়কখন বাতিলৰ দাবীত কেন্দ্ৰীয় চৰকাৰৰ বিৰুদ্ধে শ্ল'গান দি উত্তাল প্ৰতিবাদ সাৱ্যস্ত কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
